Sisel

Sisel (Spermophilus citellus eller Citellus citellus) er en art jordekorn.

Kroppen er 19–22 cm lang og halen 5,5–7,5 cm. De store, svarte øynene sitter høyt på hodet, og ytre ører mangler nesten helt.

Arten er dagaktiv og tilpasset et liv i åpent landskap. Mange individer lever sammen i kolonier der de tilbringer mye av tiden i underjordiske gangsystemer. Siselen levde opprinnelig på stepper med kort gras, men finnes også på grasplener, beitemark, flyplasser og golfbaner. Den trives ikke på dyrket mark.

Sisel er utbredt i Østerrike, Bulgaria, Tsjekkia, Hellas, Ungarn, Makedonia, Moldova, Romania, Serbia, Slovakia, Ukraina og den europeiske delen av Tyrkia. Arten spredte seg mot nordvest i de siste 700–300 år antagelig på grunn av avskogning. Første rapport fra Bøhmen er fra 1603. Arten har vært i tilbakegang de siste 50 år, og den er utdødd i Kroatia, Tyskland og Polen. I sørvestlige Polen er den gjeninnført. Lenger øst overtar perlesisel og andre nært beslektede arter.

 Referanser 

 Litteratur 






 Eksterne lenker 

miniatyr|venstre|Sisel titter ut av hulen

Kategori:Ekornfamilien
Kategori:Pattedyr formelt beskrevet i 1766
Kategori:Dyr formelt beskrevet av Carl von Linné
Kategori:Sårbare arter på IUCNs rødliste
Kategori:Strengt beskyttede faunaarter i Bernkonvensjonens appendiks II